Οικοφυσιολογική απόκριση στην αλατότητα του Aegilops triuncialis L.
Creators: name: Κατεργάρη, Αικατερίνη Αγγελου
Publisher: name: Aristotle University of Thessaloniki
Year: 2020
Subjects: καταπόνηση
αλατότητα
ανοχή
stress
salinity
tolerance

description: Η καταπόνηση ως έννοια προσδιορίζεται ως μία αλλαγή της φυσιολογικής κατάστασης των φυτών που προκαλείται από παράγοντες που τείνουν να μεταβάλλουν μια ισορροπία. Διακρίνεται σε βιοτική και αβιοτική και επηρεάζει αρνητικά την επιβίωση, την παραγωγή βιομάζας και την απόδοση των καλλιεργειών. Η αβιοτική καταπόνηση ορίζεται ως η περιβαλλοντική εκείνη κατάσταση που επηρεάζει αρνητικά την ανάπτυξη των φυτών. Παράδειγμα καταπόνησης αποτελεί η αλατότητα, που είναι συσσώρευση υψηλών συγκεντρώσεων ιόντων ή διαλυτών αλάτων (ανόργανων ιόντων) στο περιβάλλον των ριζών των φυτών. Στις μέρες μας, πάνω από το 6% της παγκόσμιας έκτασης και το 20% της αρδευόμενης γης στον κόσμο επηρεάζονται από την αλατότητα. Τα φυτά αναπτύσσουν μηχανισμούς απόκρισης προκειμένου να ανταπεξέλθουν στις συνθήκες καταπόνησης. Το Aegilops triuncialis είναι ένα ετήσιο αγρωστώδες φυτό της οικογένειας Poaceae και αποτελεί ένα από τα είδη τα οποία δείχνουν ανοχή στις καταπονήσεις. Προέρχεται από την ανατολική Ευρώπη, τη Μεσόγειο και τη δυτική Ασία. Ανήκει στην κατηγορία των χωροκατακτητικών ειδών, καθώς η εξάπλωση του είναι ταχεία και μεγάλη. Σκοπός της παρούσας εργασίας είναι να αξιολογηθεί η ικανότητα εγκατάστασης ελληνικών πληθυσμών του είδους A. triuncialis κάτω από διαφορετικές συνθήκες αλατότητας. Για τη διεξαγωγή του πειράματος χρησιμοποιήθηκαν σπόροι από πληθυσμούς τεσσάρων διαφορετικών περιοχών της Ελλάδας. Οι χειρισμοί αλατότητας που χρησιμοποιήθηκαν ήταν οχτώ. Τα φυτά μετά τη φύτευση τους τοποθετήθηκαν σε ειδικό θάλαμο εως ότου έφτασαν στο στάδιο της ταξιανθίας, οπότε και αφαιρέθηκαν. Στη συνέχεια έγινε μέτρηση των αυξητικών χαρακτηριστικών τους και υπολογίστηκε η φυλλική επιφάνεια και διάφορες αλλομετρικοί παράμετροι, χημική ανάλυση για τον προσδιορισμό των συγκεντρώσεων του φωσφόρου, καλίου, νατρίου, ασβεστίου και μαγνησίου στους φυτικούς ιστούς, μηχανική ανάλυση του εδάφους, αλλά και μέτρηση της περιεκτικότητας σε προλίνη. Τα αποτελέσματα των μετρήσεων έδειξαν ότι οι τέσσερεις πληθυσμοί επηρεάστηκαν από την αλατότητα σε μεγάλο βαθμό. Οι αλλομετρικοί παράμετροι έδειξαν να μεταβάλλονται ειδικά στους χειρισμούς με υψηλή περιεκτικότητα αλατότητας. Η χημική ανάλυση έδειξε ότι τα χημικά στοιχεία (P, K, N, Ca, Mg) παρουσίασαν διαφορές ως προς την περιεκτικότητα τους μεταξύ των πληθυσμών, καθώς αυξανόταν η περιεκτικότητα σε NaCl. Τέλος, η προλίνη η οποία αποτελεί δείκτη καταπόνησης, έδειξε να επηρεάζεται, αφού όσο αυξανόταν η περιεκτικότητα αλατότητας, τόσο αυξανόταν και οι τιμές της
description: Stress as a meaning is defined as a change in the plant's physiological state caused by factors that tend to alter a balance. It is distinguished between biotic and abiotic and adversely affects survival, biomass production and crop yield. Abiotic stress is defined as the environmental condition that adversely affects on plant growth. Salinity stress constitutes a major example, which is the accumulation of high concentrations of ions or soluble salts (inorganic ions) in the plant's root environment. Nowadays, more than 6% of the world's land and 20% of the world's irrigated land are affected by salinity. Plants develop response mechanisms to cope with stress conditions. Aegilops Triyncialis is an annual grass plant of the Poaceae family. It comes from eastern Europe, the Mediterranean and western Asia. It belongs to the category of invasive species, as its spread is fast and large. The purpose of this study is to evaluate the ability of A. triuncialis to settle Greek populations under different salinity conditions. Seeds from populations of four different regions of Greece were used to conduct the experiment. The salinity treatments used were eight. After planting, the plants were placed in a special chamber until they reached the inflorescence stage, and then they were removed. Then, were measured allometric factors, chemical analysis to determine the concentrations of phosphorus, potassium, sodium, calcium and magnesium in plant tissues, mechanical analysis of the soil, and proline content. The results of the measurements showed that the four populations were strongly affected by salinity. The allometric parameters have been shown to be very specific to manipulations with a high salinity content. Chemical analysis showed that the chemical elements (P, K, N, Ca, Mg) showed differences in their content among the populations, increasing as the NaCl content increased. Finally, proline, which is an indicator of stress, appeared to be affected, as the higher the salt content, the higher its values